Елисавета Багряна
Майски пратеник

chitanka.info

Пролетнякът сладко свири

по гори и по баири.

Като свири, сякаш дума

в младата зелена шума:

— Хей, вий хора, стари, млади,

вие, ниви и ливади,

вие, зверове и птици,

храсти, лесове, тревици, —

от презморските палати

месец май при вас ме прати

да ви кажа много здраве

и че няма да се бави —

кукувица щом закука

днеска-утре, той е тука.

Всичко с цвят да се покрие,

птичката гнездо да свие,

радостна да е земята,

здрави, весели — децата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.